 30 April, 2012 Waxaa shalay magaalada Muqdisho ka dhacay shir balaaran oo ay iskugu yimaadeen siyaasiyiin, aqoonyahan, xildhibaano, saraakiil iyo odayaasha dhaqanka ee beelaha Hawiye, waxayna shirkaas ku muujiyeen dareenkooda ku aadan qaabka mugdiga ah ee loo wado xiliga kala guurka, dastuurka qabyo-qoraalka iyo xulashada musuq-maasuqa huwan ee ergooyinka odayaasha beelaha. 